Publication: Magyar Közlöny
Issue: MK-2006-89 (Year: 2006, Number: 89)
Era: 2004-2010
Section: Ez a kerettanterv a 2/2005. (III. 1.) OM rendelet 2. számú mellékleteként kiadott Sajátos nevelési igényű tanulók
Paragraph Index: 56

2. Általános képességek fejlesztése – Az észlelés, figyelem-összpontosítás, elemzés, rendezés, megformálás, kivitelezés. – Utasítás pontos megértése, követése, helyes munkatempó megválasztása, fenntartása. – Hosszú távú emlékezet fejlesztése: vizuális, akusztikus, motoros. – A lényegkiemelés képességének fejlesztése, koncentrálóképesség növelése. – A tanuláshoz való viszonyulás képességének fejlesztése: feladattudat, kitartás, érdeklődés, kreativitás, önmegvalósítás. – A beszédkészség fejlesztése, a szókincs bővítése, a megnyilatkozás képességének formálása, bátorítás. – Erkölcsi értékek, normák kiépítése. – Önismeret, önértékelés formálása. – Az esztétikai érzék fejlesztése. 2006/89/II. szám A szakasz végére elvárható követelmények – A tanuló lássa be a tanult rendgyakorlatok szükségességét, megfelelő önfegyelemmel hajtsa végre az utasításokat. – Legyen képes bemelegítésre alkalmas 8-10 gimnasztikai gyakorlat önálló elvégzésére. – Ismerje és alkalmazza a legfontosabb testtartást javító gyakorlatokat tanórán kívül is. – Tudjon 6-8 percig kitartóan futni. – Ismerje és alkalmazza az ugrásoknál az energikus elugrást, a légmunka fontosságát, a biztonságos talajérést. – Fejlődjön a hajítás és a lökés mozdulata, egyéni teljesítménye. – Mutasson be 3-6 elemből álló összefüggő talajgyakorlatot (tanári segítséggel). – Növekvő biztonsággal uralja testhelyzetét labilis egyensúlyi helyzetben. – Legyen gyakorlott két sportjátékban, ismerje és tudja betartani a szabályokat. – Tanúsítson megfelelő önfegyelmet, önuralmat, sportszerű magatartást játék közben. – Ismerjen két úszástechnikát és legyen képes folyamatos úszásra. – Tudjon alkalmazkodni az időjáráshoz szabadtéri sporttevékenység közben. MEGSZILÁRDÍTÓ SZAKASZ (9–10. osztály) Célok – Olyan személyiségjegyek kialakítása, amelyek alapján a sportolás rendszeres tevékenységformává, az életmód meghatározó részévé, az önkifejezés eszközévé válik. – A munkavégzéshez szükséges fizikai képességek kifejlesztése. Feladatok – Koordináltan végrehajtott mozgásmechanizmusok tökéletesítése, gazdaságos mozgáskivitelezés létrehozása. – Felkészítés a mindennapi élet feladatainak ellátására. – A kondicionális és a koordinációs képességeknek az életkorhoz és az egyéni adottságokhoz igazított fejlesztése, edzettségi állapot megtartása. – Megfelelő teherbíró képesség kialakítása. – A higiéniai szokások erősítése. – Sportolási élmények nyújtása. – Szabályismeret, szabálytudat fejlesztése. – A csapatjátékokban a kollektív siker és a tevékenység örömének kialakítása. – Személyiségvonásaik fejlesztése. Önismeretre, önelfogadásra nevelés. A tantárgy habilitációs/rehabilitációs célú feladatai – Általános fizikai (kondicionális) és koordinációs képességek fejlesztése, az egyéni fejlettségi szint függvényében. A kitartó mozgás fejlesztése, a tűrőképesség növelése. – Az iskola által választott sportági képességek fejlesztése, ezen belül: a kreativitás, a koncentráló-, a cselekvésbiztonság-, az improvizációs, az önszabályozó képességek erősítése. – A munkavégzéshez szükséges képességek és a teherbíró képesség fejlesztése. Az önelfogadás képességének építése. – Az egészség fenntartásához szükséges önállóság képességének növelése. – Morális és akarati képességek fejlesztése: együttműködés, önfegyelem, akaraterő, a másik elfogadása, egymás segítése. 2006/89/II. szám A tanulók értékelésének elvei Az értékelés célja a motiválás, a mozgás örömének megélése. A pozitívumokra koncentrál, egyéni célokat, fejlesztési területeket jelöl meg. Jellemzője a rendszeresség, a következetesség, alapoz a tanuló aktív részvételére. Jellemzői: – elemző, – pozitívumokat kiemelő, – hiányokat feltáró, fejlesztő, – reális elvárásokat tisztázó. Figyelembe veszi: – az életkori sajátosságokat, a tanuló mozgásállapotát, – az általános és speciális, egyénre szabott fejlesztési célkitűzések, feladatkijelölések alapján az egyéni fejlődés mértékét. Értékelendő területek: – együttműködés a habilitációs munka folyamatában, – aktivitás, – az elsajátítottak önálló alkalmazására való törekvés, – a tanuló önálló mozgáskezdeményezése. Az értékelés szempontjai: – a tanuló önmagához mért fejlődése. Az értékelés módja: – szóbeli – folyamatos visszajelzés, a tanórák végén összefoglaló elemzés és értékelés. – Írásbeli – szöveges minősítés, amely a habilitációs célokhoz viszonyítva történik. Tantárgyi tartalmak, témakörök Témakör Tartalom Rendgyakorlatok Vezényszavakkal a rendgyakorlatok teljes köre; pontos, tudatos végrehajtással. Menetelések, ellenvonulások. Gimnasztika Pontos, tudatos végrehajtással. Menetelések, ellenvonulások. Önálló bemelegítés 8–10 gimnasztikai gyakorlattal. Domináljon a nagy izomcsoportok célirányos bemelegítése. Előkészítő szabad-, társas- és szergyakorlatok; állásban, járásban, elemkombinációkkal. Zenére végzett bemelegítő és szabadgyakorlatok; statikus, dinamikus, táncos elemek beépítésével. A biomechanikailag helyes testtartást tudatosító, kialakító, automatizáló és fenntartó gyakorlatok rendszeres végzése – valamint légzőgyakorlatok, – testtájanként végighaladva a testtartásért felelős valamennyi izomcsoport erősítését és nyújtását szolgáló mozgásanyagon, a tanév során folyamatosan ismételve, a kiindulási és véghelyzetek pontos meghatározására, valamint a lassú és pontos kivitelezésre ügyelve, a hibás kivitelezés javításával és a tanulócsoport képességeinek figyelembevételével, valamint a korosztály jellemzőinek megfelelő illeszkedéssel a testnevelési óra többi eleméhez. Atlétika Futások: kitartó futás, futás terepen, mesterséges akadályok között. Gyorsfutás, fokozódó futás, vágtafutás. Rajtgyakorlatok, indulások különböző kiindulási testhelyzetből. 2006/89/II. szám Témakör Tartalom Álló- és térdelőrajt: vezényszavak alkalmazásával. Ugrások: ugróiskola feladatai. Távolugrás guggoló technikával. Magasugrás lépő- vagy gurulótechnikával. Dobások: távolba és célra, különböző méretű és súlyú labdákkal, helyből és nekifutásból, egy és két kézzel. Kislabdadobás keresztlépéssel. Súlylökés oldalállással, 2 kg-os tömött labdával, nemeknek megfelelő súlygolyóval. Torna Talajtorna: ismert elemek gördülékeny egymáshoz kapcsolása. Statikus és dinamikus elemek folyamatos váltakoztatása. Önálló gyakorlat összeállítása, ritmikus sportgimnasztikai elemek beemelésével zenére. Támaszugrások: ismert elemek gyakorlása, lendületes nekifutás, erőteljes elrugaszkodás, magas repülési ív, biztos talajfogás. Függésgyakorlatok: gyűrűn, bordásfalon. Fogásmód, elemkapcsolások. Testnevelési és sportjátékok Labdaügyességet fejlesztő feladatok. Labdavezetés kézzel, lábbal, védekező játékosok között. Kapura rúgás, kosárra dobás védőkkel szemben. Egy-egy elleni támadási, védekezési megoldások. Labdás sportjátékok alapelemeinek tudatos alkalmazása, gyakorlása, csapatjátékban, sportágaknak megfelelő szabályokkal (kosárlabdázás, röplabdázás, labdarúgás). Természetben űzhető sportok A helyi lehetőségek függvényében választhatóak a sportágak és sporteszközök. Könnyített testnevelés Az egyénre előírt gyakorlatok pontos, tudatos végrehajtása, valamint a testnevelés tantervben a nem ellenjavalt tananyagok. Úszás (lehetőség szerint) Szárazföldi gyakorlatok. Célgimnasztika. Vízbiztonsági gyakorlatok. Mell- és gyorsúszás helyes légvétellel, kar- és lábtechnikával. Szabályos rajt-, fordulótechnikák. Vízből mentés elemi szabályai. Versenyszerű úszás. Vízi játékok. Fejlesztési feladatok, tevékenységek, tanulásszervezés

Source: https://magyarkozlony.hu/hivatalos-lapok/70a7b5b1cd9ff1c80205933dda7636cc29e18ab2/dokumentumok/7f91eda90b48789599b4772772733dc5e5fc71cd/letoltes